Xbox One
<s>Xbox One igraća je konzola američke tvrtke Microsoft koja je najavljena 21. maja 2013. godine.</s><s>Nasljednica je Xboxa 360, a na tržištu natječe se sa Sonyjevom konzolom PlayStation 4 i Nintendovim Switchem.</s>

<s>Xbox One napušta računarsku arhitekturu temeljenu na PowerPC-u korištenu u Xboxu 360 i vraća se na arhitekturu x86, korištenu i u prvom Xboxu.</s><s>Sadrži AMD-ov procesor Accelerated Processing Unit temeljen na skupu naredbi x86-64.</s><s>Upravljač (engl. controller) Xboxa One je redizajniran u odnosu na upravljač Xboxa 360.</s><s>Stavljen je veći naglasak na računarstvo u oblaku i društvene mreže, te su dodane mogućnosti snimanja igre i dijeljenja snimki igre u stvarnom vremenu na servisima kao što su Mixer i Twitch.tv.</s><s>Igre se mogu igrati kada je korisnik udaljen od same konzole pomoću lokalne mreže na podržanim računalima sa sustavom Windows 10.</s><s>Podržani su Blu-ray optički diskovi i prikaz televizijskog programa digitalne zemaljske televizije.</s><s>Konzola opcionalno dolazi s redizajniranim Kinectom, zvanim "Kinect 2.0" u marketinškim materijalima, koji podržava poboljšano praćenje pokreta i prepoznavanje govora.</s>

<s>Kritičari su uglavnom pozitivno doživjeli novi upravljač, multimedijske mogućnosti i upravljanje govorom.</s><s>Hvalili su kako je konzola pouzdanija od prethodne zbog novog dizajna koji čini konzolu tišom i hladnijom.</s><s>Kritizirana je niža razina grafike igara u odnosu na PlayStation 4, kao i neituitivni grafički korisnički interfejs.</s><s>Naknadna softverska ažuriranja donijela su pozitivne promjene u sučelju.</s>

<s>Originalni Xbox One zamijenio je Xbox One S 2016. godine.</s><s>Xbox One S manji je u odnosu na prvu inačicu i donosi podršku za HDR10 i reprodukciju videosadržaja u 4K rezoluciji.</s><s>U studenom 2017. godine izdana je nova inačica s nadograđenim hardverom, Xbox One X, koja donosi podršku za igre u 4K rezoluciji.</s>

<s>Reference</s>

<s>Igraće konzole
Microsoft</s>

